text: Ameerikaan waajjiraalee mootummaa Turkiyaa lamaa fi qondaaltota ol’aanoo biyyattii sadi irra qoqqobbii kan keette yoo tahu, sababni qoqqobbii kanaa Turkiyaan duula waraanaa kaaba Suuriyaa keessatti jalqabdeen, Kurdoota irratti tarkaanfii hamaa fudhataa jirti kan jedhu tahuu ibsame.
text: #000004
text: Qoqobbii kana ilaalchisee Ministeerri Maallaqa Ameerikaa Isteeven Manchin yaada kenneen, qoqqobbiin kun cimaa tahuu ibsuun, “diinaagdee Turkiyaa miidhuu danda’a”jedhe. Itti aanaan Prezdaantii Ameerikaa Mayik Peens gama isaatiin akka jedhetti, Traamp dhimmicha irratti Prezdaant Erdogaan waliin bilbilaan kan haasaye yoo tahu, Turkiyaan duula waraana jalqabde hatattamaan dhaabdee gara mariitti yoo kan hin deebine tahe, Ameerikaan qoqqobbii dabalataa Turkiyaa irra kan keettu tahuu akeekkachiise.
text: #000006
text: Gama biraatiin ammoo waraanni Turkiyaa finciltoota Suuriyaa waliin tahuun, magaalaa guddoo Kaaba Suuriyaa kan taate Manbiij too’achuuf finciltoota Kurdi irratti haleellaa kan jalqaban yoo tahu, Waraanni mootummaa Suuriyaa walii galtee hidhattoota Kurdi waliin godhe hordofuun magaalattii dursee kan seene tahuu gabaafame.
text: #000007